Weer in jou streek | Netwerk24
15 November 2019 05:12
Die Suid-Afrikaanse Weerdiens waarsku oor 'n uiters hoë brandgevaar Vrydag oor sowel die noordwestelike en noordelike dele van die Noord-Kaap as die noordwestelike dele van Noordwes.
Swaar reën wat tot oorstromings kan lei, word ook verwag oor die oostelike dele van KwaZulu-Natal.
* Pretoria: 13 °C tot 30 °C
Warm op plekke in die Laeveld, andersins gedeeltelik bewolk en koel met enkele buie en donderbuie.
Gedeeltelik bewolk en warm tot baie warm met enkele buie en donderbuie, maar verspreid in die suidooste.
Mooiweer en warm tot baie warm, maar gedeeltelik bewolk in die verre noordooste in die middag.
* Mahikeng: 17 °C tot 31 °C
* Vryburg: 14 °C tot 32 °C
Sonnig en warm, maar gedeeltelik bewolk in die ooste met enkele donderbuie in die verre ooste, waar dit koel gaan wees.
* Bloemfontein: 12 °C tot 30 °C
Mis die oggend en aand langs die kus, waar dit koel sal wees, andersins mooiweer en warm tot baie warm. Fris tot sterk suidelike tot suidoostewind aan die kus.
* Kimberley: 13 °C tot 32 °C
* Upington: 16 °C tot 35 °C
Bewolk aan die suidkus en omliggende binneland in die oggend, wat gedeeltelik bewolk en koel raak, andersins sonnig en warm tot baie warm oor die Weskus-distrik. Bewolk langs die suidkus van die aand af met reën oornag. Ligte tot matige suidoostewind aan die suidkus wat fris raak in die middag, andersins sterk suidelike tot suidoostewind.
* George: 15 °C tot 22 °C
Bewolk tot gedeeltelik bewolk in die westelike helfte van die provinsie en koel met buie langs die kus in die aand. Mis word die aand verwag oor die binneland, suid van die platorand. Ligte suidewind aan die kus wat 'n matige suidoostewind raak.
Bewolk en koel in die oostelike helfte met buie die oggend op plekke suid van die platorand, wat van die weste af opklaar deur die dag. Mis word die aand verwag oor die binneland suid van die platorand. Matige oostewind aan die kus.
Weerstoestande vandeesweek in Groenpunt, Kaapstad. Foto: Thinus Dippenaar
* Port Elizabeth: 16 °C tot 24 °C
* Oos-Londen: 17 °C tot 24 °C
Warm in die noordooste, andersins bewolk en koel met verspreide tot wydverspreide buie en donderbuie. Ligte tot matige westelike tot noordwestewind langs die kus noord van Richardsbaai in die oggend, andersins matige tot fris suidelike tot suidwestewind.